messages: Loe läbi uudislugu ja tee lühike, ühe või kahe lausega kokkuvõte, mis peegeldab selle põhisisu. Vasta ainult eesti keeles!
  
  Tekst:
  
  Fla NATO peasekretär ütles, et nüüd naudib teie rahvas kõiki NATO poolt pakutavaid hüvesid. Kõik liitlased pühenduvad teie kaitsmisele, nii nagu teie kaitsete nüüd meid. Teie hääl on nüüd kuulda NATO nõukogus ning teie lipp hakkab peagi lehvima meie peakorteri ees. Ning siis algas NATO peakorteri ees pidulik lipuheiskamise tseremoonia. Esmalt saabusid spetsiaalsele poodiumile 19 niinimetatud vana liikmesriigi välisministrid eesotsas USA välisministri Colin Poueliga ning siis tulid NATO peasekretäri juhtimisel seitsme uue liituva riigi välisministrid, kes võtsid sisse kohad vanade liikmesriikide välisministrite kõrval. Seejärel algas lipuheiskamise tseremoonia. Esimesena tõusis masti Bulgaaria lipp. Bulgaaria välisminister ei suutnud varjata oma rõõmupisaraid ning siis tuli meie ajalooline hetk. Seejärel tõusid masti Läti, Leedu, Sloveenia, Slovakkia ja Rumeenia lipud. Tseremoonia lõppedes mindi ühiselt NATO töökoosolekute saali, kus esmakordselt võtsid istet 26 riigi välisministri kui võrdsed partnerid. Piduliku töökoosoleku avasõnad, ütles taas NATO peasekretär. Seejärel kõneles Itaalia välisminister Franco Frantini ning siis sai sõna Kristiina Ojuland. Meie välisminister tunnistas, et tal on uhke tunne, see on hetk, mida ta mäletab kogu oma elu. Täna on Eesti ajaloo üks kõige olulisemaid päevi. Ta avaldas arvamust, et seitsme uue riigi lisandumine kindlasti suurendab turvalisust kogu Euroopas ja ka maailmas. Ta lubas, et Eesti annab oma panuse NATO võimekuse suurendamisse. Eesti on juba oma usaldusväärsust tõestanud nii Bosnias kui Kosovos kui Afganistanis ning me oleme valmis seisma uute ohtude vastu, mis meie maailma ähvardavad. Seejärel said sõna teiste liitunud riikide välisministrid.
messages: user
messages: Toimus NATO laienemise tseremoonia Brüsselis.
messages: assistant